Държавен вестник, бр. 27, 2005 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  27
Чл. 22. Оценката на риска от работата с ГМО
в контролирани условия и прилаганите пред-
пазни мерки се преразглеждат и актуализират
от заявителя на всеки две години или когато:
1. предпазните мерки вече не отговарят на
определения клас на риска;
2. определеният клас не съответства на сте-
пента на риска;
3. оценката на риска не е актуална с оглед на
нова научна или техническа информация.
Раздел II
Регистриране на помещенията за работа
с ГМО в контролирани условия
Чл. 23. (1) Работата с ГМО в контролирани
условия се извършва в помещения, които са
регистрирани в Министерството на околната
среда и водите.
(2) Помещения се регистрират, при условие
че лицата по чл. 16 са осигурили в тях предпаз-
ните и защитните мерки, определени с наред-
бата по чл. 2, ал. 3 за съответния клас работа с
ГМО, с цел осигуряване на здравословни и без-
опасни условия на труд на работещите в поме-
щенията и предотвратяване излагането на окол-
ната среда на въздействието на ГМО.
Чл. 24. (1) Лицата по чл. 16, наричани по-на-
татък заявители, подават до министъра на окол-
ната среда и водите писмено заявление за ре-
гистриране на помещението, в което за първи
път ще се извършва работа с ГМО в контроли-
рани условия.
(2) Заявлението съдържа:
1. идентификация на заявителя: име, номер
на документа за самоличност и постоянен ад-
рес—за физическите лица, или наименование,
седалище и адрес на управление, регистрация
по БУЛСТАТ—за едноличните търговци и
юридическите лица;
2. местонахождение и описание на помеще-
нието, в което ще се извършва работата с ГМО
в контролирани условия;
3. имената и постоянния адрес на физичес-
ките лица, които са отговорни за надзора и без-
опасността на работа с ГМО в контролирани
условия;
4. информация за обучението и квалифика-
цията на лицата по т. 3;
5. информация относно създадените от зая-
вителя комитети и групи по биобезопасност,
които извършват дейностите, посочени в на-
редбата по чл. 2, ал. 3;
6. описание на вида на дейностите, които ще
бъдат извършвани;
7. определения клас по чл. 17;
8. резюме на оценката на риска и информа-
ция относно управлението на отпадъците.
(3) Към заявлението се прилагат удостове-
рение за актуално състояние на заявителя и
документ за платена такса за кандидатстване
за регистрация на помещенията за работа с ГМО
в контролирани условия.
Чл. 25. (1) При констатирани непълноти или
неточности заявителят се уведомява в 7-дневен
срок от постъпване на заявлението.
(2) Заявителят е длъжен да отстрани кон-
статираните непълноти или неточности.
(3) Комисията проверява достоверността и
пълнотата на информацията, съдържаща се в
подаденото заявление, точността на извърше-
ната оценка на риска и на определения клас на
работа в контролирани условия и адекватност-
та на предпазните мерки.
(4) В 30-дневен срок от подаване на заяв-
лението комисията изготвя становище и го
представя на министъра на околната среда и
водите.
(5) Срокът по ал. 4 спира да тече до отстра-
няване на непълнотите и неточностите в заяв-
лението.
Чл. 26. (1) Министърът на околната среда и
водите издава заповед за вписване на помеще-
нието в регистър на помещенията за работа с
ГМО в контролирани условия или прави моти-
виран отказ в 15-дневен срок от получаване на
становището на комисията.
(2) Министърът на околната среда и водите
издава на заявителя удостоверение за регистра-
ция на помещението.
(3) Министърът на околната среда и водите
отказва регистрацията на помещението, кога-
то то не отговаря на условията по чл. 23.
(4) Министерството на околната среда и
водите уведомява заявителя за отказа на ми-
нистъра на околната среда и водите в 7-дневен
срок от неговото издаване.
(5) Отказът за регистриране на помещение-
то подлежи на обжалване по реда на Закона за
Върховния административен съд.
Чл. 27. (1) В Министерството на околната
среда и водите се създава и поддържа в елект-
ронен вид публичен регистър за помещенията
за работа с ГМО в контролирани условия.
(2) Публичният регистър по ал. 1 е част от
информационната система по чл. 4, ал. 2.
(3) На вписване в регистъра подлежат дан-
ните и обстоятелствата по чл. 24, ал. 2.
(4) При промяна на данните и обстоятел-
ствата по ал. 3 лицата, получили удостовере-
ние за регистрация, са длъжни да уведомят в
7-дневен срок министъра на околната среда
и водите. Новите обстоятелства се вписват в
регистъра.
(5) Министърът на околната среда и водите
заличава от регистъра помещенията:
1. по писмено искане на лицето, което е по-
лучило удостоверение за регистрация на поме-
щението;
2. когато в резултат на контрол по глава сед-
ма е установено, че помещението не отговаря
на условията по чл. 23.
Чл. 28. За регистрацията по този раздел
Министерството на околната среда и водите
събира такса.